Gara e demokratëve, përçarje mes krahut progresiv dhe atij të moderuar
Analistët thonë se përçarja rrit shanset që socialisti i vetëdeklaruar Bernie Sanders të fitojë zgjedhjet paraprake të demokratëve. 
Partia Demkrate e gjen veten në udhëkryq në një kohë kritike në ciklin e zgjedhjeve amerikane të vitit 2020. Senatori i Vermontit, Bernie Sanders, një socialist i vetë-deklaruar, udhëheq garën për të marrë emërimin e partisë, megjithë paralajmërimet e demokratëve të moderuar se Sanders do ta çonte partinë në humbje në nëntor kundër Presidentit Donald Trump. Siç njofton korrespondenti i Zërit të Amerikës, Jim Malone, në thelb të dilemës së demokratëve është një përçarje e thellë mes krahut progresiv dhe atij të moderuar të partisë. Përçarja mes krahut liberal dhe atij të moderuar u shfaq në mënyrë të qartë në debatin e fundit të demokratëve në Karolinën e Jugut, të transmetuar nga kanali CBS News. Udhëheqësi i garës, Bernie Sanders mbrojti vizionin e fushatës së tij se qeveria duhet të marrë udhëheqjen për të përmirësuar jetën e të gjithë amerikanëve. Por Sanders u prit me mjaft kundërshtime në debat nga kandidatët e moderuar që kanë frikë se emërimi i tij do ta çonte partinë në një humbje të sigurt ndaj Presidentit Trump në zgjedhjet e përgjithshme të nëntorit. Ish-Kryebashkiaku i South Bendit, Pete Buttigieg ishte në mesin e atyre që i ranë këmbanave të alarmit. Por Sanders dhe mbështetësit e tij thonë se suksesi i tij tregon se partia demokrate është zhvendosur në të majtë që nga viti 2016 dhe po tërheq më shumë votuesë të rinj dhe më të angazhuar. thotë analisti John Fortier nga Qendra e Politikave Dypartiake. Por, me rritjen e mbështetjes për senatorin Sanders, po rritet edhe shqetësimi i demokratëve të moderuar si Jim Kessler. Kandidatët e moderuar si Buttigieg, ish nënpresidenti Joe Biden, senatorja e Minesotës Amy Klobuchar dhe ish kryebashkiaku i Nju Jorkut Michael Bloomberg besojnë se Trump dhe përkrahësit e tij republikanë do të ishin të gëzuar nëse Sanders do të merrte emërimin e partisë demokrate. thotë analisti Matt Dellek nga Universiteti George Washington.